আব্রাহাম কোভুর
আব্রাহাম টমাস কোভুর (এপ্রিল ১০, ১৮৯৮ - সেপ্টেম্বর ১৮, ১৯৭৮) একজন শ্রীলঙ্কান যুক্তিবাদী ছিলেন। ঈশ্বরের অস্তিত্ব যে নেই - এটির যুক্তি প্রদানের জন্য তিনি আজো স্মরণীয়। তিনি ১৮৯৮ সালে দক্ষিণ ভারতের ট্র্যানভাকোর রাজ্যে জন্মগ্রহণ করেন। পড়ালেখা করেন কোলকাতায় (বঙ্গবাসী কলেজে), এবং ভারতে কিছুদিন শিক্ষকতা করার পর তিনি শ্রীলঙ্কায় বসবাস করা শুরু করেন। তিনি ওখানে উদ্ভিদবিজ্ঞান পড়াতেন এবং ১৯৫৯ সালে পড়ানোর পেশা থেকে অবসর নেন।